الحمد لله واشهد ان لا اله الا الله وحده لا شريك له اشهد ان محمدا عبده ورسوله صلى الله عليه وسلم اما بعد المرة الماضية واحنا بنتدارس كتاب النكاح من كتاب الفقه الميسر. وانتهينا الى المسألة السابعة
هي المحرمات في النكاح. المحرمات في النكاح. يتناول هنا اه النساء التي يحرم على الرجل ان ينكحها سواء الى الابد محرمة تأبيدا بيسموها. يعني لا يحل نكاحها الى الابد. خلاص
هي دي اللي هيبقوا دول اللي هيبقوا المحارم. وهناك امرأة تكون محرمة لكن مؤقتا. يكون في سبب للتحريم لو زال السبب يرجع تاني ايه المرأة دي حلال فدي مش هتكون محرم لك. لان تحريمها مؤقت. فما ينفعش تبقى انت محرم لها. آآ فعشان كده
حرمات على التأبيد هي دي اللي احنا بنسميهم محارم الرجل. اللي هي محرمة تأبيدا الى الابد. اما المحرمة تأقيتا لسبب ممكن السبب ده يزول زي المتجوزة مسلا اي واحدة متجوزة حرام عليكي لكن لو زوجها طلقها وخلص العدة وبتاع ممكن تتزوجها ففي
في حاجة اسمها حرام تتجوزها بس وفي نفس الوقت انت مش مش محرم لها لان هي مش محرمة الى الابد عليك. انما محرمة لسبب. فاي واحدة محرمة لسبب اذا زال السبب دوت تصير حلال لك انت مش محرم لها. اما اذا كانت الشيء دوت خلاص هو سبب وقع مرة واحدة ويظل الى الابد
ما فيش حل له يبقى انت محرم ايه؟ محرم لها. عشان كده يقول لنا المحرمات في النكاح قسمان. قسم تحريم مؤبد كلمة يعني الى الابد يعني مش مؤبد اللي انتم فاهمينه طبعا. مش خمسة وعشرين سنة يعني. مؤبد يعني الى الايه؟ الى الابد. يعني الى الى الوفاة يعني
وقسم تحريم مؤقت. فبيقول يعني ايه محرمة الى الابد؟ مين بقى المحرمة الى الابد؟ في حاجات واضحة عارفينها. اللي هي زي العمة والاخت والام والبنت وكده. ففي بقى زيادات في محرمات سموها تلت انواع. محرمة بسبب النسب بسبب
هيبقى زي الام والاخت والعمة والخالة هيجي. وفي محرمة بسبب الرضاعة. نفس المحرمات بسبب اسد بس انت دخلت بسبب الايه؟ الرضاعة. رضعت من واحدة بقت امك وبنتها بقت اختك واخت الست دي بقت خالتك واخت جوزها بقت عمتك
يعني ايه نفس القصة بالظبط؟ بس انت دخلت في العيلة دي مش بنسب. دخلت بايه؟ برضاعة. بس هي نفس الايه؟ نفس الفكرة يعني. فده ادي النسب وادي دي الرضاعة. فاضل المحرمات بسبب المصاهرة يعني. بسبب ان ايه ايه احنا بنسميه نسب بس هو مش مش هنسميه نسب هنسميه مصاهرة دي الصح
ان النسب اللي هو الايه؟ اللي هو القرابة يعني. المصاهرة يعني. المصاهرة آآ ان انت اتجوزت من ناس. ففي حاجات هتتحرم عليك الجواز زي مجرد ما اتجوزت واحدة حماتك بقت حرام عليك الى الابد. خلاص. اه اتجوزت واحدة ودخلت بيها هتبقى بنتها حرام عليك الى الابد. اه
آآ مسلا آآ ابوك اتجوز واحدة خلاص بقت حرام عليك الى الايه؟ الى الابد وحاجات كده بقى ايه؟ هتيجي معنا يبقى احنا عندنا اسباب التحريم تأبيدي تلاتة اما نسب او قرر خلينا نقول قرابة اسهل قرابة او رضاع او
مصاهرة يعني اه اتجوزنا من بعض يعني. يبقى اما قرابة او رضاع او مصاحب بس ما فيش سبب تحريم التأبيدي الا التلاتة دول. كل واحد بقى هيبقى في ايه؟ تفاصيل. لازم قبل ما نتكلم في المحرمات نأسس
الاية ديت كويس او هنقول ايتين في سورة النساء مش حافز الاية ديت ايه هتتعب معايا في الايه في الباب دوت لازم تكون حافز الاية ديت لان دي الايه دي اللي هنرجع لها في كل كلمة هنقولها هنرجع للآية دي. طبعا كلنا هنبدأ ايه؟ حرمت عليكم امهاتكم. غلط. المفروض نبدأ بالآية اللي قبليها. ان الآية اللي قبلها
زكرت احد المحرمات اللي هي اللي قبليها قالت ايه؟ ولا تنكحوا ما نكح اباؤكم من النساء الا ما قد سلف انه كان فاحشة ومقتا وساس بنا. هنا بدأت الايه؟ المحرمات. الاية اللي قبل دي. وبعد كده حرمت عليكم ام
خد بالك هنعد سبعة دلوقتي مع بعض لازم تركز ان هم سبعة. حرمت عليكم امهاتكم. وبناتكم واخواتكم وعماتكم وخالاتكم وبنات الاخ وبنات الاخت. خلاص هم دول السبعة بتوع الايه؟ بتوع الخرابة. زيهم بالزبط
اه انت دخلت في عيلة بالرضاع هتبقى الام والاخت والعمة والخالة وبنت الاخ وبنت الاخت والبنت كلهم داخلين معك في الايه؟ في نفس الشكل بالزبط بس انت المرة دي منتسب للعيلة دي مش بنسب لكن بايه؟ برضاعة. يبقى عندي سبعة بالنسب وسبعة بالرضاعة. ادي اربع
اربعتاشر. الاية زكرت جزء من الرضاعة ما جابتهوش كله. والسنة كملته. يعني احنا قلنا ايه؟ وبنات الاخ وبنات الاخت. الاية بتقول ايه بعد كده وامهاتكم اللاتي ارضعنكم واخواتكم من الرضاعة. هنا الاية ما زكرتش غير اتنين بس محرمات بالرضا
الامهات والاخوات. والسنة كملت. قال النبي عليه الصلاة والسلام يحرم من الرضاع ما يحرم من النسب. احفظها من الرضاعة ما يحرم من النسب. يعني سبع اقصادهم سبعة على طول. الاية زكرت اتنين يعني مش ضروري القرآن يزكر كل حاجة على فكرة. ده شيء
المهم لازم تأسروا ان القرآن السنة تبين ما اجمل في القرآن. القرآن ده اجمال قال لك يعني عموما هذه الرضاعة وانت تفهم الباقي ما ده يفهم بالقياس. طالما قال لك ام بالرضاعة اخت بالرضاعة خلاص اتفهم العمة والخالة القرآن يجمل. ويبني وبيبني لك على على القياس. خلاص طالما
قلت لك اتنين هتقيس عليهم الايه؟ الباقي والسنة اكدت الموضوع دوت. يبقى احنا ممكن نجيبها بالقياس وممكن نجيبها بالايه؟ بالسنة. تمام؟ يحرم من الرضاعة وما يحرم ادي ايه؟ امهاتكم اللاتي ارضعنكم. اخواتكم من الرضاعة خش بقى في المصاهرة. امهات نسائكم حماتك. وربائهم
اللاتي في حجوركم من نسائكم. اللاتي دخلتم بهن. يعني بنت مراتك. وهنقول الشرط بتاعها. فان لم ان تكونوا دخلتم بهن فلا جناح عليكم. وحلائل ابنائكم. مرات ابنك. حلائل ابنك اتجوز واحدة. خلاص دي حرام
الابد حلايل ابنائكم الذين من اصلابكم وان تجمعوا بين الاختين ده هنا دخل في التحريم مش تأبيدي بقى. الحتة دي طلعنا من تحريم التأبيد. ده تحريم مؤقت. ان تجمعوا بين الاختين وهم احياء. افرض افرض واحدة ماتت. ينفع تجوز اختها. ينفع طلق
ينفع اتجوز اختها زي مع سيدنا عثمان عمل يجوز بنتين للنبي عليه الصلاة والسلام مش كده؟ آآ رقية وام كلثوم فماتت واحدة تتجوزي ليه؟ التانية ما يجماعش ما بينهم ان تجمعوا بين الاختين الا ما قد سلف ان الله كان غفورا رحيما. وبعد كده الاية كملت في المحرمة تأقيتا بردو. وايه
الصلاة من النساء. يعني اي واحدة متجوزة اكيد اي واحدة متجوزة حرام تتجوزها. بس دي حرام ايه؟ مؤقت. فلا افتكرت من كله. زكرت المحرمات على سبيل القرابة كلهم. واشارت للرضاعة باتنين. وقالت برضو جزء من
معنا ايه؟ توقيت سواء كان الجمع بين الاختين او زواج المتزوجة. والسنة كملت بقى والقرآن اما يصرح او يحيل. يعني ايه يصرح او يحيل؟ اما هو الحكم تلاقيه في القرآن او يحيلك
في قوله تعالى وما اتاكم الرسول فخذوه وما نهاكم عنه فانتهوا. فالسنة ملزمة زي القرآن الا كما قال النبي عليه الصلاة والسلام الا انما حرم الله كما قال انما حرم رسول الله كما حرم الله. يعني
هم سواء في الايه؟ في المستوى. مستوى التحريم يعني. يعني اللي ربنا يحرمه زي اللي النبي حرمه لان هو لا يحرم الا الوحي. القرآن القرآن اعلم السنة ككلام كلام الله اعلى من حديث النبي عليه الصلاة والسلام لكن هو عايز يقول هنا مش معنى ان القرآن اعلى من السنة كمستوى
كلام لكن آآ تحريم واحد ما فيش حاجة اسمها السنة يبقى حرام شوية والقرآن حرام قوي لا حرام خلاص او السنة يبقى مكروه مسلا او السنة ما تسبتش اصلا التحريم هذا كلام فارغ. ده يهد الدين كله. نستغني عن السنة مش هيعرف يصلي. مش هيعرف يزكي. مش هيعرف يحج
مش عارف يعمل اي حاجة. ان السنة هي اللي بينت ايه؟ كل دوت. فلزلك النبي عليه الصلاة والسلام لما قال الحديس ده قال الا ان ما حرم رسول الله كما حرم الله. الا اني
حرم عليكم كل ذي ناب من السباع وكل ذي مخلب من الطير وحرم عليهم الحمر الايه؟ الاهلية. الحمار الايه؟ اللي هو اللي بيتركب دوت المهم يعني احنا كده ايه اه فهمنا ان النظرية هتمشي ازاي معي في المحرمات على التأبيد. هنيجي بقى للتفاصيل سهلة بقى خلاص. بس الاية دي لازم
احفظها يعني قبل ما نكمل تكمل الدرس تكون حافزها لو انت بتسمعني يعني ايه مش مباشر يعني دلوقتي. فالاية دي اتحفظ الاول والا هنتوب مع بعض سهلة خالص. عشان كده بقى بيقول لنا يحرم تأبيدا اربعتاشر امرأة. سبعة بالنسب اللي هي القرابة يعني. وسبعة بالايه
السبب اللي هو الرضاعة يعني. ويقصد بالتأبيت عدم جواز نكاحهن ابدا. مهما كانت الاحوال. ولهذه الحرمة الثلاثة اسباب القرابة المصاهرة الرضاعة. طبعا يترتب على الحمى التأبيدية ديت ان هي بقت محرم يعني. يعني
يجوز الانسان يرى منها ما يرى من امه. تمام؟ ايه اللي يجوز ايه هو اصلا اللي يجوز الانسان يرى من امي واختي ما يظهر من المرأة في العادة في البيت
ايه هي عورة ابن المرأة؟ المحرم بالنسبة للايه؟ للرجل. ما يظهر منها في العادة. يعني ما يظهر منها في العادة في بيقولوا في سياب المهنة في ثياب المنزل يعني. فيرى منها ليه؟ طبعا الوجه والكفين والرقبة والشعر والرأس كله. واه جزء
من الزراعة وجزء من الايه؟ من الساق والقدم وموضع السلسلة قلادة الجزء دوت كأن لو لابسة سلسلة يعني ممكن يرى الايه الجزء دوت. بس المفترض ما يزدش عن ايه؟ عن زلك. دوت دي عورة الرجل مع
المرأة اللي هي بالنسبة له ايه؟ محرم. فكل اللي هنقول طبعا يجوز ان هو يصافحها. يجوز ان هو يلمسها. يجوز ان هو يعني حتى لو كان في يعني ما فيش
ما فيش فتنة يعني فتنة مأمونة يقبلها. وبالتالي يجوز يسافر معها واحدة. وكل بقى الايه؟ الاحكام. يعني اي واحدة هنقولها زي دلوقتي هي زي زي امك بالزبط. وان كان ممكن يحترس في لو واحدة مسلا اه يخشى الافتتان بها حتى لو محرم على فكرة. يعني مسلا اخت من الرضاعة
لكن هو ما بيشوفهاش خالص يعني ما يعرفهاش واكتشف ان له اخت من الرضاعة وطلعت جميلة جدا وممكن تفتنه. اخته من الرضاعة يا محرمة تأبيدا. بس يفضل في حالة زي ديت ان هي ايه؟ ان هي ما بتنكشفش عليه زي غيرها. تلبس حجاب يعني ممكن تكشف الوجه والكفين مسلا قدامه بس. وتستر اليه الباقي. لان هم ما يعرفوش بعض
وممكن الواحد يكتشف فعلا ان واحدة اخته من الرضاعة. ما كانش يعرف. بعد كده في سنه وجميلة قوي فطبعا يخشى الايه؟ يخشى الفتنة. ممكن المرأة في حالة زي ديت طبعا دي هنقول لا يقبلها ولا وان كان في الاصل الجواز. ولا ويفضل ان هي ايه تستتر قدامه وبتاع عشان خوفي الايه
الفتنة لكن اي بقى محرم اللي هو ما فيش مش متصور حاجة زي كده خلاص كل حاجة ايه كل حاجة سهلة هتبقى زي الام بالزبط زي امك زي ما تعامل اختك النسب
طيب ايه هم بقى؟ واحدة واحدة بقى. قال لنا الام. طبعا ربنا قال امهاتكم. يبقى تفهم الام وانت طالع بقى. الام وام الام وام وام على طول. تمام؟ سهلة ديت. بيقول ويعبر عنها باصول الانسان. الاصل اللي انت جيت منه. طبعا ام الام وام الاب يعني كل ايه؟ كل حاجة نقولها في
سهلة دي خلاص. البنت بناتكم. يبقى البنت وبنت البنت وبنت بنت وانت نازل. تمام؟ وبنت الابن وبنت انت البنت يعني اي في اي جهة. ويعبر عنها بفروع الانسان. واخواتكم كل الاخوات
اخت شقيقة. اخت من ام اخت من اب. وهتيجي الرضاعة طبعا. بس احنا بنقول دلوقتي ليه؟ احنا قلنا دلوقتي نتكلم عن كهرباء بس. يبقى اخت شقيقة من اب وام يعني. اخت من ام بس. اخت من اب بس. كل ده محرمة على التأبيد. دولت فروع الابوين
احنا قلنا ايه؟ آآ الايات بعد كده قالت عمتكم خلينا نمشي في ترتيب الاية وخلاص خلينا نروح لستة عن ماتكم. اللي عم هي اخت الاب اي عمة بقى اخت الاب احنا في العادة العامة عندنا هي اخت ليه؟ اخت الاب. لا احنا هتبقى
الاخت الاب تمام؟ واخت آآ عمة الاب هتبقى دي عمتك برضو. لان دية اخت الاب اللي بعديه مش احنا قلنا الاباء دول كل كل ده يتسمى يبقى جدك اسمه ايه؟ اسم ابوك برضو. فاخت جدك عمتك واخت جد جد اي حد
في السكة دي اخته تبقى عمتك. البعض بيسأل في الحتة دي يقول لك اخت جدي ينفع؟ ما هي دي عمتك برضو. تمام؟ فاي اخت لايه؟ لاي اب في السلسلة ديت
هي بالنسبة لك ايه؟ برضو سواء كانت اخت او اخت شقيقة او اخت من اب او اخت لي الام. نفس الفكرة في الايه؟ في في الام بقى ام حرام عليك. برضه عمت الام هتبقى حرام عليك. عمة الام يعني
ما انت احنا قلنا انسى الام. احنا دلوقتي بنتكلم في ايه؟ في الاباء. في الاباء. الاباء هيبقى ايه؟ ابو امك هيعتبر فاخته هتبقى عمة بالنسبة لك. المهم ان عمة الاب. عمة الام دي عمتك برضو
يعني اخت جدك من ناحية مامتك. اخت جدك من ناحية الام. اللي هي بتسميها عمتك انت نفسك او بتسميها احيانا خالتك مش مهم. بس اي حاجة من السكة ديت هتبقى ايه؟ هتبقى محرمة على الايه؟ على التقليد. يعني ينفع تصافحها وينفع تنكشف قدامك والكلام دوت
الخالة طبعا الخالة الاصل هي اخت ليه؟ اخت الام. ومثلها نفس الكلام. اخت احنا قلنا اخت الام دي خالة اخت ام الام. واخت ام الاب. دي كل دول اسمهم ايه؟ خالاتك. خالاتك الكبار
فاخت الام او اخت جدتك من اي ناحية. فاخت جدتك من ناحية الام او اخت جدتك من ناحية الاب كل دول اسمهم ايه؟ خالاتك. فدول ايه؟ عماتكم خالاتكم. سهلة كده؟ سهلة خالص. فاضل ايه؟ بنات الاخ وبنات
والاخت برضو بنات الاخ اي اخ بنت اخ شقيق بنت اخ الاب بنت اخ الام ونازل بنت بنت الاب اخ بنت ابن الاخ. مش ايه؟ اي اتجاه. الاخ يخلف في اي اتجاه؟ كل ده حرام. سواء الاخ دوت كان شقيق او
او غير شقيق سهلة ديت. يعني ايه ما ينفعش واحدة تجوز عمها ولا تجوز خالها اللي هي بتبص لها بس الناحية التانية. بيقول فهؤلاء النسوان. طبعا ازا افهمنا كده ان لا يحرم مسلا بنت العم. ما جتش دي ولا
بنت الخال ما ينفعش فازا الستات دول او النساء دول محرمة عليك. مهما كان اتربيتم مع بعض بقى اصل بعاملها زي اخت اختي اصل يعني ايه لا ما فيش حاجة. كل الكلام ده ما يلزمناش. احنا لنا الشرع. بنت عمك مش اختك. بنت عمك مهما كانت
هي ايه؟ يجوز انك تتجوزها. يبقى لو بلغتم يبقى خلاص او المفترض ان هي ما تنكشفش عليك. المفترض ان هي تلبس قدامك حجابها بالكامل. حرام تصافحها حرام تلمسها حرام تخلو بها. كل ما هو متعلق بمرأة اجنبية عادية. هيبقى على ايه؟ على بنت. اي بنت عم او اي بنت ايه؟ خال او بنت
حتى لو اتربينا مع بعض خلاص مجرد ما فهمنا وعيالنا وكبرنا يقف الايه؟ تبتدي الحدود بقى ايه؟ تتحط ما بينا ويبقى يدوبك التواصل في الزيارات العائلية فيها مسلا الكلام دوت عادي بقى ايه كانك زي مسلا بتزور اه هتزور خطيبتك مسلا يبقى الكلام العادي السؤال والكلام دوت
لكن لمس خلوة سفر مع بعض الكلام ده خلاص هيقف تماما سواء بنت العم او بنت الخال ونحو ذلك. يبقى يقول فهؤلاء النسوة لا يجوز نكاح واحدة منهن بحال. وجاب الاية. بيقول المحرمات بالمصاهرة. طبعا هو زكر المصاهرة الاول كنت افضل يزكر
بس مش مشكلة الرضاعة عشان نخلص بالمرة. خلاص خلينا نمشي معه. المحرمات بالمصاهرة. بيقول زوجة الاب اللي احنا لسه الاية اللي رجعنا لها ولا تنكحوا ما نكح ابائكم ابائكم بقى. يعني اللي اتجوزها ابوك اللي اتجوزها جدك كل السكة دي هتبقى حرام عليك الى الابد. ومجرد ما
ازا مجرد ما يعقد عليها تبقى ديت حرام عليك خلاص الى الابد. فيجوز ان هي تنكشف ايه؟ قدامك وتعاملك زي زي ايه؟ زي الام خلاص. تمام؟ آآ الا بقى زي ما قلنا في حالة شبه شبه ايه؟ ان هي مسلا بنت وصغيرة وجميلة ويخشى ان انتم تفتتوا من بعض. يفضل ان هي تحتاط لنفسها. وايه ما تنكشفش
زي الام طبعا. فتحتاط لنفسها وانت تحتاط يعني يفضل ان انت ما تخلوش بها يفضل يعني. وان كان زي ما قلنا مش هيكون حرام لكن باب سد الايه؟ سد باب الفتنة. فممكن تكون زبد الاب شابة زيك جميلة. هيحصل بقى اللي تسمعوه يعني. خيانات وكده وحاجات مش كويسة. فيحتاط في الامر
لكن الاصل ان هي مسلا واحدة اتجوز واحدة زي والدتك يعني ما فيش حاجة خلاص تعملها زي والدتك عادي. زوجة الاب ومثل زوجة الجد اب الاب وزوجة الجد اللي هو اب الام ويعبر عنهن بزوجات الاصول. زوجة
الابن وحلائله ابنائكم الذين من اصلابكم. زوجة الابن ليه ربنا قال من اصلابكم؟ عشان يطلع ليه يطلع الرضاعة. زوجة الابن من الرضاعة لا تحرم. تمام بيقول زوجة الابن وزوجة ابن الابن وابن البنت ايضا. وهكذا زوجات الفروع لقوله تعالى وحلائل ابنائكم
الذين من اصلابكم. آآ تمام سهلة ديت طيب دولا دولا ايه؟ دولا آآ اذا يبقى فهمنا من كده مسلا ان زوجة الخال لا تحرم ولا زوجة الاخ ولا زوجة العم. يبقى دول بعاملهم كانهم ايه؟ نساء اجانب عني. فلهم كل المعاملة العادية حجاب واللمس
والكلام دوت كل ده هيتقفل بقى عليه. ما فيش حد يقول اصل دي مرات خالي يعني زي امي. ما هي ممكن زي امك بس هي مش زيها في الاحكام الشرعية. اه
بعاملك زي والدتك انت بتحبها زي والدتك ده ايه حاجة ترجع لك. لكن الاحكام الشرعية فيه فرق. فيه فرق. مرات اخوك اصعب طبعا كتير اشد واحدة مفترض ان انت تحتاط معها. لان النبي عليه الصلاة والسلام حزر بالزات من الايه؟ من الحتة ديت. قال حزر من اخو الزوج. قال ارحموا الموت
ان اخو الزوج بيسهل جدا التواصل معه حجة لا اخو الزوج. وبيخش البيت ويطلع ما حدش بيقول له بتعمل ايه؟ فيعني المفترض ان هو يحتاط فيه اكتر من تواصل معه اسهل. فيبقى في احتياط معه اكتر. فزوجة خالك زوجة عمك يعني لو عمك طلق مراته ينفع تتجوزها
خالك طلق مراته ينفع تتجوزها. اخوك مات ينفع تتجوز ايه؟ اخته. تمام؟ فديت مش محرمة عليك. محرمة مؤقتا لغاية ما مطلق او او يموت الزوج. فبالتالي هتتعامل معه كأنها امرأة اجنبية خلاص. التساهلات ما بينك وبين مرات عمك ومرات خالك تقول لي دوت لا
الخلاصة يعني يبقى هو زكر بس ايه هي الزوجة؟ زوجة الاب وزوجة الابن بس هم دولا اللي ايه؟ دولا اللي بيحمروا يحرموا الى الابد. بعد كده بيقول لنا ام الزوجة. ام الزوجة. وامهات نسائكم. ام الزوجة يعني. انا اتجوزت واحدة مجرد ما عقدت عليها
امها بقت على طول ايه؟ حرام الى الابد. يبقى على طول انا اتجوزت واحدة عقدت على اختي دلوقتي. خلاص تبتدي الاخت تتكشف قدامي وامها تتكشف قدامي. عادي خلاص ما انا بشوفها خلاص في السياب العادية وامها خلاص لو منقبة او اي حاجة خلاص اتعامل معي تلبس ثياب البيت عادي قدامي ما فيش مشكلة
لا خلاص الى الابد بقى خلاص. وينفع اسافر معها وينفع كل حاجة بقت ايه؟ بالنسبة لي زي امي بالزبط. آآ ام الزوجة. تمام؟ ام الايه؟ الزوجة ومثل امها جميع اصولها من النساء. زي جلدة الزوجة من باب اولى. تمام؟ لقوله تعالى وامهات نسائكم. وهؤلاء الثلاثة يحرمن
مجرد العقد سواء دخل بالسبب المحرم ام لم يدخل. يعني سواء دخل بالبنت او ما دخلش. الست دي هتبقى حرام ابدا يعني لو طلق البنت دي قبل الدخول ما ينفعش يتجوز امها برضو. خلاص انتهت الام ديت طالما اتجوز البنت. تبقى على طول حرام عليك
يعني حتى لو طلق البنت دي يعني لو طلق البنت خلاص البنت هتحرم عليه ويفضل يتعامل مع امها عادي يعني. يعني الام هتبقى بالنسبة له الى الابد الى الابد هو من المحرمات. تتعامل معها كانها والدته خلاص. والبنت خلاص مجرد ما طلقها وانتهت العدة هتبقى ايه؟ هتلبس قدامه لبسها العادي وخلاص ما فيش
بقى ايه لو المنقبة هتلبس قدام النقاب وهترجع كل الاحكام تاني. وبفضل تفضل الام دي محرمة عليه الى الايه؟ الى الابد. مش الام لسه هتيجي ديت. اه. هتيجي دلوقتي. يبقى احنا قلنا ايه؟ حماتك انت اتجوزت واحدة. حماتك دي بقت حرام عليك الى الابد. حتى لو طلقت البنت دي
دخلت بيها طلعتها اي اي كل الاختيارات الست دي حرام عليك الى الابد. هنا بقى التانية بقى اتجوزت واحدة اظروف بنتها احنا قلنا اتجوزت واحدة امها بقت حرام الى الايه؟ على طول بمجرد العقد. لا انا اتجوزت واحدة مخلفة بنت. هل البنت دي حرام علي؟ تحرم عليك
لو دخلت بالام قال تعالى قال تعالى وربائبكم ربيبة اللي هي ايه؟ البنت بنت زوجة يعني ربيبة يسموها ربيبة عشان انت اللي هتربيها وكده يعني. ربائبكم اللاتي في حجوركم من نسائكم اللاتي دخلتم
بينا فان لم تكونوا دخلتم بهن فلا جناح عليكم. يعني لو عايز يتجوز واحدة عندها بنت طلقها قبل ما يدخل بها ينفع يتجوز ازا في فترة العقد كلها البنت قاعدة قدامه بكامل ثيابها لا لمس ولا حلوة ولا سلام ولا تقبيل ولا اي حاجة
مجرد ما دخل بالام البنت بدأت تتكشف قدامه خلاص تلبس قدامه ثياب المهنة العادية ويصافحها ويخلو بها ويسافر معها خلاص بقى زي والدها. لو دخل بالام ازا من لم يدخل بالام ينفع يتجوز الايه؟ البنت ديت. تمام؟ يبقى ازا القاعدة عندنا سهلة
العقد على البنات يحرم الامهات. الدخول بالامهات يحرم البنات. سهلة خالص. العقد على البنات يحرم الامهات مجرد ما اعقد على واحدة امها على طول ايه؟ حرام الى الابد. والدخول بالامهات يحرم الايه
البنات. وطبعا لو دخل بالام برضو نفس الكلام وطلقها وبتاع خلاص البنت دي تفضل حرام عليه الى الايه؟ الى الابد. بقت بنته خلاص يبقى دية بنت الزوجة وهي المسماة بالربيبة فهي حرام على زوج امها. الاية ولا يشترط في التحريم ان تكون هو ربنا قال وربايكم التي في حجوركم. هل
ده شرط لازم تكون في ان انا اضمها الي طب لو بعيد عني مسلا هو هو بيقولو ده يسموه قيد اغلبي يعني ايه قيد اغلبي يعني ربنا زكر غالبا بيحصل كده
بس ده مش قيد. بمعنى ان لو بنت الزوجة عايشة مع ابوها. مش معي. كانت برضو هتحكم عليك مجرد دخول بالايه؟ بالام الغالب البنت بتبقى مع امها وفي الاخر بتبقى معك. عشان كده هو بيقول لي هنا انما زكر قيد الحجر دوت لبيان الغالب. فهذه البنت تحرم على
الرجل اذا دخل بامها فان لم يدخل بها كان طلق الام او ماتت الام قبل الدخول فانه يجوز له النكاح ابنتها يحرم على المرأة زوج امها. المرأة امها ايه؟ اتجوزت. ما هي
اعكس بقى. هو عاكس بس. احنا قلنا ايه؟ ربائبكم التي فيها اجوركم. يحرم على المرأة ايه؟ زوج امها زوج امية وزوج ابنتها. وابن زوجها واب زوجها هي نفس المسائل اللي فاتت بس هو ايه هو عكسها فهتتلغبطوا خلينا في النهاية انتم فهمتم اللي فات خلاص. عشان دي هو عكس بس
فبص لها من ناحية المرأة مش من ناحية الايه؟ الرجل. خلاص احنا فهمنا انت بس مجرد تاكسي اللي احنا قلناه يبقى وجهة النظر من ناحية الايه؟ المرأة بس هو كان مفروض يريحها مع المرأة زوج امها الزي دخل بها. مش كده
افترض كان يحط لي القيد دوت وعكس دلوقتي. احنا قلنا ايه؟ الدخول بالامهات يحرم الايه؟ البنات. هو قال ان دلوقتي يحرم على المرأة زوج امها. يقول ايه؟ الذي دخل بها. صح؟ وزوج بنتها اللي احنا قلنا من شوية اللي هي حماتك يعني
جوز بنتها اللي هو لما بصينا لها من ناحية الرجل كانت هي ايه؟ حماته. اللي هي امهات نسائكم. دي بالعقد على طول. ابن الزوجة دي من ناحية النزر المرء ابن الزوجة اللي احنا قلناها في الاول يحرم على الرجل مرات ابوه. لو بصينا لها من ناحية المرأة يبقى الشخص ده ايه؟ ابنه
ان جوزها هي هي. سهلة ولا تلغبطين؟ وابو جوزها ابو جوزها اللي احنا قلناها حلائل ابنائكم. انا اتجوزت ابني متجوز واحدة فبقت حرام علي. فالست بالنسبة لها ده مين؟ ابو جوزي. وبالنسبة لي انا كراجل مرات ابني. يعني هو ايه
اتلخبطنا شوية. فهي دي مجرد آآ نفس اللي فات. بس لو شفناه من ناحية الايه؟ الست يعني. ثالثا المحرم سهلة دي بقى ايه؟ هتبقى نفس المحرمات بالقرابة. هم. الام من الرضاعة وهي المرأة التي
القرآن زكر اتنين والسنة الحقت الباقية. الام بالرضاعة وهي المرأة التي ارضعتك. ويلحق بها امها ام امها وام ابيها. الام بالرضاعة المرأة التي ارضعتك. هاتي بقى في باب الرضاعة مستقلة زي عدد الراعات والكلام دوت خلينا ناخدها كده ايه التي ارضعتها. ارضعتك قد ايه دي هتيجي ذات مستقل اسمه الرابعة. المهم المرأة التي ارضعتك دي بقت امك
خلاص وبالتالي ومعه ام وامها كل ده بقى ايه؟ ده حرام عليك. لان هي دخلت خلاص دي بقت ام. بس هي سهلة خالص. انت دلوقتي رضعت من واحدة. هي بقت امك. وامهاتكم. خد بقى وامها وسالك بقى. بنتها بقيت اختك
اخواتكم آآ اختها بقت خالتك. تمام؟ آآ اختي اخت جوزها بقت عمتك. ما هو الراجل ده بقى ابوك خلاص. تمام؟ بنت بنتها اللي هي بنتها دي بقت اختك. بقت بنتها ايه؟ بنت اختك. ابنها بقى اخوك. ابن بنت ابنها
بقى ايه بقى بنت ابنها بقت بنت اخوك. عادي انت خلاص انسى الرضاعة انت اعتبر نفسك ابنها دي ام مكوة ودي خالتك ودي عمتك ودي اختك ودي بنت اختك ودي بنت اخوك خلاص. فنفس الفكرة بس الفكرة
خد انت دخلت في العيلة دي بسبب مش بنسب. انت دخلت بسبب الرضاعة مش اكتر. فنفس الكلام بالزبط عشان كده هو بيقول الام بالرضاع الاخت بالرضاع وهي التي رضعت من امك. او رضعت من امها او رضعت انت وهي من امرأة
ممكن على فكرة تبقى مش بنتها هي بردو تكون هي مرضعة واحدة. هتبقى برضو دي اختك. يبقى دي اختك انتم المهم ايه؟ ان ان ان التانية هي دي رضعت من نفس الست. سواء كانت بنتها او مش بنتها. او رضعت من زوجة او رضعت من زوجة
ابيها رضعت انت من زوجة ابيها. يعني هي مش امها. يعني واحد خلى البنت وبعد كده اتجوز واحدة تانية. التانية دي رضعت الايه؟ البنت دي. وانت رضعت من نفس الست ديت بقت برضه ايه؟ فالفكرة ان الست هي السابت
الاب مش هو الفكرة يعني. او رضعت او رضعت هي من زوجة ابيك. زوجة ابيك زوجة ابيك برضو هي رضعت منها فهي الست دي بقت ام بالنسبة لك فلو هي رضعت من زوجة ابيك يبقى انت ايه؟ يبقى انت اخوها
لقوله تعالى امهاتكم اللاتي ارضعنكم اخواتكم من الرضع. طيب نفس الكلام بقى بنت الاخ من الرضاعة تحرم بنت الاخت من الرضاعة العامة من الرضاعة. الخالة من الرضاعة. تمام؟ البنت من الرضاعة
بالك من العامة من الرضاعة ده ممكن تبقى اخته او اخته من الرضاعة برضو. يعني انا دلوقتي رضعت من فهي بقت امي. وهي نفسها لها اخت من الرضاعة. بقت عمتي برضو. سواء الاخت
دي بتاعتها دي اختها من الرضاعة او اختها من الايه؟ من القرابة. بغض النزر اختها جت منين؟ بس هي طالما اختها يبقى هي بقت ايه؟ بقت خالتي ولو وابويا ليه اخت من الرضاعة هتبقى برضو ايه عمتي سواء اخته واخته او اخته من الرضاعة هتبقى ايه؟ عمتي. سهلة كده؟ الخالة من الرضاعة العامة من الرضاعة
البنت من الرضاعة. ايه البنت من الرضاعة؟ وهي التي رضعت من زوجتك. انت متجوز واحدة وفي واحدة راحت من مراتك انت فدي بنتك من الرضاعة. فيكون الرجل ابا لها من الرضاع. دليل تحريم هؤلاء النسوة من السنة حديث عائشة
رضي الله عنها قالت قال رسول الله صلى الله عليه وسلم ان الرضاعة تحرم ما تحرم الولادة. حديث ابن عباس رضي الله عنهما قال قال رسول الله صلى الله عليه وسلم في بنت حمزة رضي الله عنهما قال انها لا تحل لي حمزة لي بنت. المفروض حمزة ده عم النبي عليه الصلاة والسلام
فبنته تبقى ايه؟ بنت عمه. وبنت العم مش حرام. لكن الفكرة ان حمزة زمان رضع من نفس الست اللي رضع منها النبي عليه الصلاة والسلام. فبقى حمزة مش عمه دلوقتي ده اخوه من الرضاعة
بنت حمزة بنت اخ. فلما قالوا له ما تتجوز بنت حمزة قال لهم لا انتم مش واخدين بالكم. حمزة اخويا من الرضاعة ما ينفعش اتجوز البنت وبنت الاخ ما اتزكرتش في القرآن. بنت الاخ من الرضاعة. فالسنة هنا بتستقل بتشريع مش موجود في القرآن
وده دليل ان السنة يمكن ان تستقل بالتشريع. يعني يأتي حكم في السنة بس ما جاش في القرآن ويبقى ملزم. عشان ما يجيش حد يقول لا طالما مش في القرآن يبقى ايه؟ ما يلزمناش. في حاجات كتير ما اتقالتش في القرآن. اعتمادا على ان ربنا احلنا الى السنة. وما اتاكم الرسول فخذوه. خلاص يبقى
اللي لقيته في القرآن تمام اللي لقيته في السنة يبقى هو كانك لقيته في القرآن. فقال لهم لا دي بنت اخويا حمزة اخويا من الرضاعة انها لا تحل لي. وبعد كده قال لهم
ويحرم من الرضاعة ما يحرم من الرحم. خلاص فتعرف الايه؟ ان كل بقى كل الشبه ايه؟ السبعة هيبقوا سبعة قصادهم بس ايه بس في الرضعة. طيب هنا بقى مهم قوي نفهم انتشار انتشار التحريم. دي الحتة دي بتلخبط. انا دلوقتي
راضعت من واحدة. الاحكام بالنسبة لي انا واضحة. خلاص دي بقت امي ودي خالتي ودي عمتي ودي اختي خلاص بيتنا عضو في العائلة. طب ابويا الاصلي بقى ليه بالموضوع؟ لأ ما لوش اي علاقة بالموضوع. اخويا له علاقة بالموضوع؟ لا برضه. ما لوش اي علاقة
اخويا انا اخويا النسب بقى. انا اللي دخلت في العيلة بس. اخويا ما دخلش في العيلة. ولا ابويا دخل في العيلة دي يعني ينفع اخويا من نسب يتجوز اختي من الرضاعة. وانا ما ينفعش
ينفع ابويا يتجوز اختي من الرضاعة. هو ما لوش اي علاقة بموضوع. دي بالنسبة له واحدة اجنبية عنده. فممكن ان هو يبقى عضو واحد الاسرة بس هو اللي بقى جزء من الاسرة التانية. بقية اسرتي ما دخلتش معي. فالتحريم مش بينتشر في الحالة دي. ينتشر فين
بقى في اولادي بس. اولادي بس. يعني يبقى ابني داخل في القصة. يبقى ابني دي هتبقى جدته ودي هتبقى خالته ايه نفس الفيلم التحريم في الرضاعة ينتشر في الزرية فقط. في الاولاد فقط. ولا ينتشر للاباء ولا للاخوة
سهلة دي عشان دي اكتر حاجة بتلخبط يقول لك انا رضعت من واحدة. اخويا عايز يتجوزها ينفع؟ ينفع عادي. اخوك رضع معك ولأ خلاص يتجوزها عادي. ابو في عايز يتجوز اخت من الرضاعة ما يتجوزها. ما لوش اي علاقة بالموضوع. تمام؟ يبقى انا انا اللي بقيت سهلا احفز الكلمة دي. انا اللي بقيت جزء من العين
ما فيش حد تاني بقى جزء من انا بس انا وعيالي. انا وعيالي دخلنا في العيلة ديت. ما له ابويا؟ ما له اخويا؟ ما لهوش اي علاقة. يبقى اخويا ما يشوفش اختي من الرضاعة
اخت من الرضاعة ما يشوفهاش محرمة عليه ما يلمسهاش ما يسلمش عليها ما تسلمش على امي من الرضاعة. ابويا ما يسلمش على امي من الرضاعة كده فايه؟ هتبقى انا بس اللي بقيت جزء من العيلة ديت. اي حد تاني تبعي في القرايب ما لوش اي علاقة بالموضوع الا اولادي
ولادي بس هم اللي ايه دخلوا معي طبعا اولادي. اهي دي بقت جدتهم ودي خالتهم كده نفس الايه؟ نفس القصة. فازا تحريم الرضاع ينتشر لابنائك فقط. ولا ينتشر الى الاباء ولا الى الاخوة. سهلة دي ولا صعبة
دي اصعب حتة في الايه؟ في الرضاعة. اللي هي ايه؟ انا اخوها واخويا مش اخوها ازاي؟ تلاقي نفسك احوليت وكده ما سهلة خالص. سهلة خالص. اه انت واخوك مش اخوها. طب ما اخوه دي اختي وده اخويا. هم مش اخوات يا عم. ده اخوك نسب. ودي اختك رضاعة. هم مش اخوات بعض. تمام؟ لان
هو ما عهوش نفس السبب بتاعك. انت بقيت اخوها بسبب. هو معه نفس السبب؟ لا. يبقى هو مش اخوها. انت بس اللي اخوها. فلو حب هو يتجوزها عادي يتجوزها. سهلتها لكم لو حد مش فاهم يقول عادي يعني نعيده. آآ يبقى ديت
المحرم بالايه؟ بالرضاعة. سهلة كده خالص. بعد كده بقى خلاص كده دي محرمات بدعة تأبيد مؤبد ما فيش حل الى الابد. ان دول ما ينفعش هم دول المحارم بقى بتوعك. اللي تقدر تقول عليهم
دولا المحارم بتوعي. المحارم اللي هي محرمة على الابد. دي اللي بقى فيها الاحكام السفر والخلوة واللمس والنزر وكل الكلام دوت. اللي جاي بقى ده كله ما لوش دعوة بالايه
بالمحارم هي محرمة بس محرمة مؤقتا. طالما محرمة مؤقتا وفي سبب لو راح ترجع تاني حلال يبقى اكيد ما ينفعش ابقى والا لو بيتمحرم ليه وعجبتني هساعد ان السبب ده ايه؟ يزول عشان اتجوزها ويبقى فساد في الارض بقى. تمام؟ يبقى يبقى
اللي جاي دولا محرمات اه زي زي واحدة متجوزة ما هي حرام علي. بس ينفع اشوفها على اعتبار ان هي اقول لك متجوزة انا هعمل بها ايه؟ ها لو شفتها وعجبتك
خليها تتطلق من جوزها. المهم يعني. فبيقول بعد كده القسم الثاني من محرمات تأقيتا يحرم توقيتا عدة نساء. يمكن تقسيمهن الى نوعين. النوع الاول ما يحرم بسبب الجمع. النوع الثاني ما كان تحريم
تعارض اه يعني هيبقى اسباب مختلفة فما يقدرش يجمعهم في ايه؟ في قاعدة واحدة. في حاجات بقى متفرقات. بس في حاجة نقدر نلمها في كلمة واحدة ما يحرم من اجل الجمع اللي هي الاختين مسلا ادي اول مسال ما يحرم بسبب الجمع يحرم الجمع بين الاختين في الحياة
سواء الاختين دول كانوا بنسب او اختين من الرضاعة حتى. وسواء عقد عليهما معا او متفرقا هنا الجامع مش معناه يتجوزوا مع بعض. اتجوزوا هم ولو متباعدين. لقوله تعالى وان تجمعوا بين الاختين. طيب لو جمع بين الاختين بالفعل
يعني ايه الحل؟ يبطل عقد الثانية. واحد يتجوز واحدة. كان شعر بعد كده اتجوز اختها. وبعد كده سأل. المفتي هيقول له ايه؟ هيقول له تنفصل فورا عن الايه؟ عن الثانية. العقد بالتانية
يبطل بمجرد ان هو علم خلاص. وزي ما قلنا اللي قبل كده ده هيبقوا اسمه نكاح ايه؟ نكاح شبهة. يعني هو ما كنش يعرف ان اللي كل ده حرام. وهي ما كتش تعرف. فده مش زنا. هو اتجوزها وشبهة. ما كنش يعرف ان ايه؟ ان ما ينفعش يجمع بين اختين وهي ما كانتش تعرف. بعد بعد سنين وخلفوا
عرفوا فايه الحل؟ الحل ما فيش حل لازم ينفصلوا فورا. بس الاولاد دول مش اولاد زنا. دول اولاد نكاح اسمه نجاح شبهة اه كان عندهم شبهة. بس الولاد دول هينسابوا ليه عادي؟ ويتسموا باسمه عادي. ان ولد الزنا ما بيتسماش باسم الايه؟ باسم الاب
انه لا ينسب لي. لكن الولاد دول هينسبوا له عادي. لان هو لما اتجوز دي ما كنش يعرف. لكن لو كانوا يعرفوا فده اصلا زنا. مش نسب الاولاد. بس في العادة ما فيش حد هيعمل كده الا وهو جاهل يعني. فما ينفعش يجمع بين اختين. الحاجة اللي بعد كده ما ينفعش يجمع بين واحدة وعمتها
او وحدة وخالتها. طب دي جت منين؟ جت من السنة. نهى النبي عليه الصلاة والسلام ان يجمع الرجل بين مرأة وعمتها وبين المرأة وخالتها. حديث ابي هريرة دي الجمع بين المرأة وعمتها خالتها وبين المرأة وبنت اختها نفس الكلام بس هو بيعكس ما تلغبطش نفسه لو مرأة او بنت اختها ما هي المرأة وعمتها
برضو بس من وجهة نظري العامة دي بنت اختي. وبنت اختها تقول دي عمتي فاهمة هي هي او خالة يعني. آآ او بنت اخيها او بنت ابنها بنت ابنها يعني بنت ابن اخيها. او بنت ابنتها
تمام؟ آآ او بنت ابنتها. يعني عايز يعني مش لازم المرأة وخالتها المباشرة. خالتها البعيدة حتى. يعني خالتها اللي هي اخت جدتها. افترضنا يعني خش يجمع بين واحدة وخالتها حتى الخالة العالية. مش لازم الخالة المباشرة. والعمة العالية نفس الكلام. تمام؟ وبعد كده بيقول لنا قاعدة سهلة نعرف
ازاي نعرف المحرمات ديت. بيقول القاعدة يحرم الجمع بين اتنين. لو واحدة فيهم فيهم كانت ما ينفعش يتجوز التانية. يعني لو واحدة فيهم كانت زكر يبقى محرم للتانية على طول. بمعنى
وعمتها شيل واحدة دي وحط ايه؟ واحد. واحد وعمته. ينفع يتجوزوا؟ لا. ما ينفعش تجمع الاتنين دول مع بعض واحدة واختها واحد واخته ينفع يتجوزوا؟ ما ينفعش يبقى البنتين دول ما ينفعش يتجمعوا بعض. واحد وخالته
واحدة وخالتها واحد وخالته ينفع يتجوزوا فالقاعدة ان لو اي اتنين نساء حولت واحد ده في يوم زكر. وبصيت للمسألة لقيت ان الزكر ده ما ينفعش ايه؟ يتجوز الانسى دي على التأبيد
يبقى هم لو الاتنين اناس ما ينفعش ايه؟ تجمع ما بينهم. ما ينفعش اجمع ما بين اختين لان الاخ ما ينفعش يجوز اخته. ما ينفعش اجمع بين واحدة وخالتها لان
الواحد ما ينفعش يتجوز خالته. ما ينفعش اجمع امرأة عمتها. لان الواحد ما ينفعش يتجوز ايه؟ عمته. لان هم نزروا لايه؟ قالوا ان ان المحرمات على لما انا اتحرمت علي عمتي وخالتي واختي ليه؟ لقوة الرابطة ديت. فالعلاقة مختلفة
علاقة المصاهرة القريبة دي مختلفة وعلاقة قوية جدا. لدرجة ان هو ابيح لي النزر واللمس والكلام ده. وامنت الفتنة. وحرم نكاح دي علاقة ليها تابع مختلف تماما مفيش حد بيشتهي خالته في العادة مفيش حد بيشتهي اخته في العادة السوي يعني تمام وبالتالي قوة
الرابطة دي آآ في مقصد شرعي انه يحافظ عليها. فلو واحد اتجوز واحدة واختها ممكن الرابطة دي ايه تضعف تتفكك تتجوز واحدة وعمتها ممكن الرابطة دي تضعف وتتفكك بسبب الغيرة وبسبب الكلام دوت ويحصل ممكن قطيعة ويمكن
بيحصل بقى ايه هجران وكلام كده ويحصل بينهم مشاكل بسبب الزواج. فالشريعة تقدم ان الستات كتير يعني ما قفلتش تتجوز واحدة واختها. لكن الخراب اللي هيحصل بسبب الايه؟ سبب القطيعة يبقى كبير. فانهي نقدم نقدم دفع الضرر الكبير على المصلحة الصغيرة؟ ايه المصلحة الصغيرة
ايه رأيك؟ ان انا بحب واحدة وبحب خالتها. ماشي. اتجوز واحدة تانية يا اخي. خلاص ما الدنيا ما وقفتش. قلت له انت متجوز واحدة حلوة. عايز تتجوز تانية كمان يعني اديك خدت واحدة من العيلة يعني مش مشكلة. هم يبقوا شبه بعض في الاخر انت عايز تتجوز واحدة وخالتها ليه يعني
الفكرة يعني قصدي ان في دلوقتي عندي ضرر كبير ممكن يحصل. ومصلحة صغيرة. الشرع نظر للي ليه؟ لان دفع الضرر الكبير اهم من تحقيق هذي الصغيرة ديت واحد يتجوز واحدة وخالات دي مصلحة صغيرة قوي. لكن الفرقة اللي ممكن تحصل من واحدة وخالتها القطيعة اللي ممكن تحصل لواحدة واختها ضرر كبير
كبير جدا طبعا دور العيلة كلها. فخلاص يبقى ايه ما ينفعش تجمع بين ناس بقوة القرابة ديت. اللي هو لو خلينا واحد فيهم رجل يبقى تاني محرم عليها التاني محرم عليه على ايه؟ على التأبيد. سهلة كده؟ وجاب الادلة وكلام سهل. بيقول بقى النوع التاني مكان تحريمه لعارض
عارض يعني عايز يقول عايز يقول هيبقى فيه اسباب كده متفرقات يعني. ما فيش حاجة تجمعها يعني. منها يحرم تزوج المعتدة من الغير. يعني واحد طلق مراته. وهي لسه في فترة العدة. ينفع يتجوزها؟ ما ينفعش لان هي ببساطة لسه
الاستمارات الاولاني يا اما مش بتنفصل عنه الا لما تنتهي العدة بالكامل تنفصل عنه تبقى البيت بلا زوج الان طول الميه في العيد هي ما زالت زوجة بدليل ان هو يقدر يرجعها بكلمة مش محتاج يعقد عليها تاني ولا يروح يتقدم لابوها. فازا كانت في فترة العشاء
لا انت جزءا لا انت طالق. ولسه ما خلصتش التلات حيضات. ما حدش يقدر يجرؤ ان هو ايه يتجوزها اصلا. لو اتزوجها يبقى الجواز ده باطل. كده متجوزة اتنين تمام وبالتالي من باب اولى يحرم يحرم تزوج المتزوجة مش لازم تكون مطلقة اصلا. تمام
آآ قال تعالى ولا تعزموا عقدة النكاح حتى يبلغ الكتاب اجل لغاية ما العدة ايه؟ تخلص. كذلك الزواج من المعتد من وفاة زوج. ان برضو رابطة الزوجية. هنا قصدك توفي بس ما زال هناك رابطة. سموها رابطة زوجية. تمتد
اربعة اشهر وعشرة ايام. طول ما الفترة دي قائمة ما ينفعش يدخل بها رجل آخر. ما زال اثر الرجل الاول فيها. الشريعة ايه امنع ان هو يتزوجها في الايه؟ حد يتزوجها الفترة دي. وده اكتشفوا له اسباب طبية وله علاقة بتغيرات في المرأة وكده وبيبقى فيها مصلحة طبعا. والدين
كله كله في يعني ايه؟ كله متسق مع العقل والفطرة والطب وكل حاجة. الخلاصة يعني ما ينفعش واحد يتجوز واحدة لسه في العدة. تخلص العدة اعمل اللي انت عايزه يحرم تزوج من طلقها ثلاثا. ادي سبب. واحد طلق مراته تلات مرات. ما ينفعش يتجوزها خلاص. الا ان هي تتجوز رجل اخر زواجا صحيحا
دون اتفاق والكلام ده زواج صحيح واكرر ده يطلقها لسبب ما. ينفع الراجل الاولاني يرجع ايه؟ يرجع يتجوزها. قال تعالى فان طلقها الا تحل له من بعده حتى تنكح زوجا غيره. فان طلقها اللي هو التاني فلا جناح عليهما ان يتراجعا
يحرم تزوج المحرمة. الاحرام بقى واحدة في حال الاحرام ما ينفعش انسان يتجوز واحدة وهي لابسة ايه؟ احرام او في حالة ولا هو يبقى محرم ويتجوز. الزواج ده باطل. حتى تحل من احرامها لحديث عثمان ان النبي عليه الصلاة والسلام قال لا ينكر
المحرم ولا ينكح. ولا ينكح يعني انا ما ينفعش يبقى يبقى يتولى نكاح حتى. يبقى ولي النكاح. ولا يخطب. هم يحرم تزوج الكافر بالمسلمة ابدا. مهما كان كتابي وثني نصراني يهودي اي كافر من
ما ينفعش يتجوز ما ينفعش يتجوز مسلمة لان هو يغلبها على دنياها. وممكن يجبرها على الكفر. ان هو له اليد العليا. ولن يجعل الله للكافرين على المؤمنين سبيلا. لزلك العكس ينفع. لان الرجل اقوى من المرأة. المرأة مش هتفتنه في دينه مسلا او تضغط عليه عشان ما يصليش او
كده ممكن زي ما الممكن الكافر يعمل مسلمة فأبيح تزوج الرجل حتى زواج الرجل مش اي كافرة كتابية بس كما سيأتي لكن المرأة تتزوج كافر مهما طبعا لا لا يستقيم الرجال قوامون على النساء فكيف تجعل القوامة لكافر؟ تمام ولا تنكحوا المشركات
حتى يؤمن ولا ايه؟ آآ ولا تنكحوا المشركات حتى يؤمن. وقوله تعالى والمحصنات من الذين مأوى هنا ولا تنكحوا صح. ولا تنكحوا المشركين حتى يؤمنوا. الدليل التاني ولا تنكحوا المشركين. لا تنكحوا المشركين بناتكم. او وليتكم يعني. حتى يؤمنوا. ويحرم على رجل مسلم ان
يتزوج الكافرة. عموما الا الكتابية. طب منين جبنا حرمة الزوجة الكافرة من قوله تعالى ولا تنكحوا المشركات. حتى يؤمنوا. دي اية في سورة البقر لا تنكحوا المشركات حتى منه. فدي شملت كل المشركات سواء كتابيا او غير ايه؟ او غير كتابية. طيب احنا بقى
طلعنا الكتابية منين؟ من اية المائدة. اية المائدة قال تعالى اليوم احل لكم الطيبات. وطعام الذين اوتوا الكتاب حل لكم مطاعمكم. حل والمحصنات من ايه؟ والمحصنات من المؤمنات والمحصنات من الذين اوتوا الكتاب من قبلكم اذا اتيتمهن
يبقى ازا المحصنة من اهل الكتاب يجوز الرجل المسلم ان يتزوجها. مين اهل الكتاب؟ اليهودية والنصرانية. هم دول ايه؟ اهل الكتاب طبعا ابيح الزواج لان الكتاب لمصالح عدة. اولا الرجل في العادة له سلطان على المرأة. ففي العادة يؤثر فيها بدينه
تمام الامر الثاني ان الكتابية طب قلت اشمعنى الكتابية؟ لان هي الكتابية متفقة معك في في الاصول. يعني متفقة ان في رب وفي رسالة وفي ملائكة وفي جن وانس ويوم اخر بغض النزر عن التفاصيل بس انا ببني على حاجة موجودة اكن واحدة وثنية
لا تؤمن ببعث ولا برب ولا او مرتدة او ملحدة. ما فيش اساس اصلا نبني عليه. فهنا المصلحة الضعيفة جدا. فلا ان يعرض الرجل شرفه وزوجته لمثل هذه الامر بدون مصلحة كبيرة. لكن الكتابين انا مؤسس معها كتير مجرد بس اقنعها ان النبي
عليه الصلاة والسلام ومكمل لرسالة عيسى ونفس الكلام وخلاص عايش. سهل. لذلك النصارى ممكن يسلموا بسهولة. اصعب شوية اليهود بس والد. تمام فاليهودية والنصرانية من السهل اقناعها بالاسلام. ان هي انا مش هقنعها ابتداء بالبعس والحساب ووجود ربه. مجرد بطلع بس فكرة التسليس
خلاص كل حاجة سهلة جدا. الامر الاخير لو افترضنا ان هي لا مش هتسلم مش هيعرف يأسر فيها. على الاقل بقت هذه البطن الكافرة بدل ما تنبت كفار هتنبت مسلمين. يبقى انا قطعت نسل الكفار واستعملته في ولادة ايه
مسلمين مجرد ما الست دي تموت خلاص انتهى الايه؟ انتهى الفرع ده خالص عندهم. بدأ فرع جديد من الايه؟ من المسلمين. خلاصة يعني بعد كده بيقول يحرم على الحر المسلم ان يتزوج الامل مسلما. دي بقى حكم كده. دلوقتي انا واحد راجل دلوقتي حر. وفيه
مش القمه بتاعتي القمه بتاعت واحد تاني. القمه بتاعتك اصلا برضه ما ينفعش تتجوزها. الا لو حررتها هي تبقى زوجتك وملكك في نفس الوقت. كده كده هي ملكك يا زوجتك. عشان واحد يتجوز القمة بتاعته لازم
الاول ايه يحررها زي ما النبي عليه الصلاة والسلام عمل مع مين؟ صفية بنت حيي بن اخضر. فحررها وبعدين كده جعل العتق ده هو ده الايه؟ المهر بتاعنا. العتق ده له تمن كبير دي مرأة غنية مرأة تساوي ملايين. فجعل بدل
الثمن بتاعها ده هو كان ليه؟ كان المهر بتاعنا. المهم يعني ان ما ينفعش واحد يتجوز امت نفسه ولا امة غيره. امت نفسه هيحررها سهل سهلة ومتجوزة لو عايز. طب انا تغيره؟ ما هو اما تغيره. هو مش عايز يحررها. ينفع اتجوز؟ لا ما ينفعش. ليه؟ لان
الامة ملك غيرك. يعني انت تبقى انت جوزها وهي ملك رجل تاني. هو اه مش هيطأها طبعا في الحالة ديت خلاص ما ينفعش ان هو يطقها طالما اتجوزت. مش هيطأ
اكيد. بس برضو شيء مهين ان انت تبقى زوجتك ملك واحد. فبتشتغل عنده ما هو بيقول لها اديها مواعيد وما ينفعش وبيسيبها على مزاجه بيجيبها على مزاجه شيء مش كمان الامة في المجتمع قديما كانت ايه؟ يعتبروها درجة تانية يعني. مش
لي المرأة الكاملة يعني المرأة لها يعني على يعني بيبص لها نظرة دونية شوية اما مش حرة. فربنا اعف الرجل الحر ان هو ايه للمستوى دوت. فحرم ان الرجل يتجوز انا انا عموما كافرة او مسلمة. الا في حالة
لو مش قادر نتجوز حرة. معهوش مهر يتجوز حرة. دور على واحدة حرة تقبله ما فيش. معهوش مهر يتجوز حرة نمرة اتنين خايف على نفسه يزني. خلاص الدنيا بايزة معه خالص. هو خلاص هيزني. ففي الحالة دي بس ينفع يتجوز امة مسلمة
ينفع اتجوز امة كافرة ولا لا مهما كان بقى. دي ما لهاش حل. لاننا يجمع يجمع مصيبتين. النية انا والنية كمان كافرة لا ده ولو حتى يهودية ونصرانية. لا مش ممكن تجمع نفسك حاجتين زي دول. كده كتير قوي يعني. دي مهانة صعبة يعني. فما في امام مسلمات يعني
لو انت لو قام هيبقى خالك يبقى مسلما. يبقى ازا الحكم هنا لو ان رجل شروطه لا يستطيع ان يتزوج حرة ماديا يعني. وخايف على نفسه يزني ينفع يتجوز انا بشرط ان تكون مسلم. عندنا تلات شروط اهو مش قادر يتجوز
حرة خايف يزني ان تكون الاعمى ايه؟ مسلمة. اي شرط من دول باظ ما ينفعش. قادر يتجوز حرة ما ينفعش يتجوزها مسلمة. هادي اللي يجوز حرة بس يقدر يعني يتحمل ويصبر شوية مش خايف على نفسه من الزنا ما ينفعش يتجوزها مسلمة. الامة مش مسلمة ما ينفعش ايه؟ يتجوزها. ربنا قال لنا كده. ومن لم يستطع منكم طولا قولا يعني
ان ينكح المحصنات الحرائر والمؤمنات فمما ملكت ايمانكم من فتياتكم المؤمنات والله اعلم بايمانكم بعضكم بعضا. فانكحوهن بازن يبقى انا مش بنكح مش بتاعتي انا. بتاعتي طب ما تحررها وتتجوزها. مش بتاعتي اكيد انت هتقعد تاني. فانجحهن بازن اهلهن وايتهن اجورهن ايه؟ بالمعروف محصنات غير مسحات ولم
ذلك لمن خشي الايه؟ العنت منكم ذلك لمن خشي العنة ويخاف على نفسه الايه ادي الشرطين اهو في الايه؟ التلات شروط في الاية. من فتاتكم المؤمنات من لم يستطع منكم قولا ذلك من خشية الايه؟ العنة منكم. برضو بعد كل ده ربنا يقوله
وان تصبروا ايه؟ خير لكم. يعني لو برضو صبرت يبقى احسن لك يعني. بس لو الدنيا ما فيش بقى حل تاني ماشي اتجوزي ليه؟ اتجوز امل. خلاص كده سهلة؟ دي سهلة
يحرم على العبد المسلم ان يتزوج سيدته. دي بقى صعبة. يبقى انا عبد وهي تملكه. فازاي هيجتمع عنده؟ هي تملكه وهو وهو جوزها ان هو لو جوزها المفترض هو عليه الامر والنهي عليها. وهي سيدته هي اللي لها الايه؟ الامر والنهي عليه. فيجتمع الامور متناقضة
هي تملكه وهو جوزها. ما ينفعش. ان هي هيبقى لها حق الامر والنهي بسبب الملكية. وهو ليه حق الامر والنهي بسبب هنا ما ينفعش واحد يتجوز ايه؟ سيدته. سهلة دي؟ يحرم على السيد ان يتزوج مملوكته. احنا قلنا لو مملوكة ما ينفعش
ما تتجوزهاش من المرضى هيجتمع حاجات زوجة وملكك في نفس الوقت. هيخش حاجات متناقضة ليه؟ لان انا مسلا الزوجة بديها المهر بملكه لها. وفي نفس الوقت الامل مفترض ما بتملكش حاجة. يبقى انا هاديها النهر من هنا واقول لها لا ده انت قايمة اروح ايه واخده تاني. ما هو
فيعني انا يا زوجة ما ينفعش ايه؟ يا يطأها على اعتبار ان هي امة مش هتبقى زوجة ملك يمين يا اما يحررها وايه؟ ويتجوزها ده كده حكم نكاح الكتابية احنا قلنا برضه اشرنا له لقد اباح الاسلام. طبعا آآ خلينا نكمل حتة صغيرة وما قلهاش برضو. يحرم
النكاح الخامسة. بعد نجاح اربعة. ما ينفعش يتجوز ايه؟ واحدة خمسة. ادي سبب. انسان مؤقت. ليه؟ لان طلق اي في واحدة ينفع ايه تتجوز اي واحدة. يحرم الزواج من من الزانية. الزانية
زاني لا ينكح الا زانية او مشركة. والزانية لا ينكحها الا زاني وحرم زلك المؤمنين. الزانية اللي هي معروفة تزني على معروفة. لزلك لما نتكلم في في زواجنا الكتابية هيبقى الشرط ده في بلاد الغرب مم مش
هيبقى نادر انك تجد عفيفا في بلاد الغرب. ممكن تجدها في بلاد الاسلام طبعا. ده العرف كده ما فيش واحدة كتابية حتى هتقعد تزني في بلاد مسلمة يعني لكن في بلاد الغرب صعب تجد العفيفة دي. لذلك يعني ايه محطات قوي لو هتتجوز واحدة من بلاد الايه؟ الغرب. الخلاصة يعني انسان ما ينفعش يتجوز واحدة معروفة بزنا. الا اذا تاب
تابت وعرفت توبتها وخلاص والناس كلها بتشهد ان هي ان صالح حالها ينفع ايه؟ ينفع المؤمن يتزوجها. يحرم ان يتزوج من لعنها. يعني ايه من لعنها دي؟ هتيجي في باب اللعان. يبقى واحد آآ بيدعي ان ان زوجته ايه؟ آآ زنت. وهي بتقول
اهي انا ما زالتش فايه الحل؟ الحل ان هو ما عهوش شهود في نفس الوقت بيحصل حاجة اسمها اللعان هنشرحها بعد كده. هو يعني ايه يعني يقسم بالله على ان هو شافها بتزني. لو هي ما انكرتش هيقيم عليها القاضي لحد. فبينفع تنكر او تقسم زيه ان هي ما زانتش. لو وصل القاضي
كده ده حلف وهي حلفت هيعمل ايه القاضي؟ ما عندوش حل. هيفرق ايه؟ ما بينهم. ما هو مش ما فيش دليل. هو بيقول ايه زنقت وهي بتقول انا ماشي والاتنين حلفوا. فالقاضي في الحالة دي يحكم بالايه؟ بالفراق. وهذا الفراق ابدي. الى الابد
تمام؟ بس مش هتخش في محرمات تأبيدة. هي هنا حرامي يتجوزها بس مش مش الاسباب ديت انه لعنها خلاص. ازاي يرجع لها بعد كده بعد ما تم بالزنا سواء كان صادق او كازب الموضوع انتهى خلاص. فازا واحد لاعن واحدة ما ينفعش ايه والقاضي فصل ما بينهم خلاص. وما فيش حل
ما فيش حد فيهم بيعترف. يبقى الست دي بقت حرام عليه لا ليه؟ الى الابد. ما ينفعش يتجوزها خلاص. يقول له بعد كده النكاح الكتابية اللي قلناه اه لقد اباح الاسلام نكاح الحرام اهل الكتاب والاية اللي احنا زكرناها. وقد اجمع العلماء على جواز نكاح نساء اهل الكتاب. ويقصد بان اهل التوراة
الانجيل لقوله تعالى ان تقولوا انما انزل الكتاب على طائفتين من قبلنا وان كنا عن دراستهم لغافلين آآ زي ما قلنا يعني وطبعا عموما وان كان نكاح الكتابية في الجملة اباحها الاسلام لكن لا شك ان هذا امر
فزفر زات الدين. ازا كنت بتختار من المسلمات يكره ان تتزوج العاصية. فما بالك كافرة فهذا الامر يعني قد يفعل لحاجة ما لهاش غير كده مسلا في بلاد بعيدة تضطر يعني يختار
كان مسلا تعلق بها لسبب ما لكن ليس هزا هو الافضل بلا شك. الافضل اعتزار مسلما والتقية كمان. لا الانسان يتزوج ايه؟ كتابية الا لو كان في مصلحة او كده ولكن هو مباح يعني لكن نقول هذا دون دون الاولى بكثير طبعا. هنقف هنا عشان ما نطولش عليكم
المرة القادمة. سبحانك اللهم ربنا وبحمدك. اشهد ان لا اله الا انت. استغفرك واتوب اليك